**REKORDLAR**

I . Rekord minimum 1 kiloqramla digər rekordlardan üstün olan yüksəlişdir.

1. Azərbaycan Ağırlıqqaldırma Federasiyası (AAF) IWF-nin hər bir çəki dərəcəsi üzrə kişilər və qadınlar arasında Azərbaycan çempionatı birincilikləri və Kubok yarışında hər bir çəki dərəcəsində atletlər tərəfindən birdən, təkanla qaldırma və iki hərəkətin cəmində müəyyən olunan rekordları tanıyır.
2. Azərbaycan Ağırlıqqaldırma Federasiyası (AAF) kişilər və qadınlar arasında Azərbaycan atletləri tərəfindən birdən, təkanla qaldırma və iki hərəkətin cəmində yeniyetmələr, gənclər və böyüklər arasında dünya, qitə birinciliklərində, çempionatlarda, Olimpiadalarda və Universiadalarda müəyyən olunan rekordları tanıyır.
3. Yeniyetmə atletlər- yeniyetmə, gənclər və böyüklərə aid olan rekordlarıda təzələyə bilər.
4. Gənc yaşlı kişi və qadın atletlər yalnız gənclərə və böyüklərə aid olan rekordları  təzələyə bilər.
5. Böyük yaşlı kişi və qadın  atletlər - yalnız böyüklərə aid olan rekordları təzələyə bilər.
6. AAF yarışlarında rekordlar yalnız  Azərbaycan çempionatı, birincilikləri və Kubok yarışında yenilənə bilər.
7. İki və daha çox atlet eyni nəticə göstərərsə və yeni bir rekorda imza atarsa, yeni rekordçu  qruplara ayrılmışsa, yarışmanın sıralamasına baxmayaraq, qaldırmanı ilk tamamlayan atlet rekordu müəyyən edən sayılır.
8. Rekordlar (ölkə rekordları) yalnız Azərbaycan atletləri tərəfindən müəyyən oluna bilər.
9. AAF-ın adından Texniki Komitə tərəfindən tərtib olunan rekordlar idman növünə spesifik olaraq, inkişaf və təkmilləşmə tendensiyasına uyğun dərc olunur.
10. Texniki Komitə Ağırlıqqaldırma üzrə Azərbaycan atletlərinin rekordlarını tanıyır: -Kişilər, qadınlar
11. Atlet tərəfindən müəyyən olunan Azərbaycan rekordu 3 (üç) respublika və ya beynəlxalq dərəcəli hakimlərin iştirakı ilə etibarlı sayılır.
12. Birdən qaldırma, təkanla qaldırma və toplamda birinci rekordu müəyyən edən atlet hər iki hərəkət üzrə və toplamda rekordçu sayılır.
13. Rekordu müəyyən edən atletlər IWF tərəfindən təsdiq olunmuş çəki kateqoriyalarına müvafiq olmalıdır.
14. İKC-lər  “ Azərbaycan rekordlarının müəyyən edilməsi qaydalarına” uyğun olaraq region, şəhər və rayon  yarışlarında özlərinə məxsus yeni rekordlar cədvəlini tərtib və tədbiq edə bilərlər.
15. Rekordlar yalnız IWF tərəfindən lisenziyalaşdırılmız avadanlıqdan istifadə olunduqda AAF tərəfindən qeydə alına bilər.
16. Müəyyən olunan yeni rekord, atlet tərəfindən verilən dopinq test nümunəsinin cavabından sonra təsdiq olunur .
17. **Rekordların qeydiyyat vərəqəsi özündə aşağıdakı məlumatları əks etdirməlidir:**
18. Idmançının adı, soyadı və atasının adı
19. Doğum tarixi (ay, gün, il)
20. Atletin şəxsi çəkisi və çəki kateqoriyası
21. Region (şəhər və rayon) və idman təşkilatı
22. Yarışın adı və tarixi
23. Hərəkətin fənni
24. Ağırlığın ümumi çəkisi - /kq/
25. Rekordun müəyyən edilməsi məkanı
    1. **Beynəlxalq rekordlar**

1. Beynəlxalq rekordların təsdiq olunması IWF-nin tələblərinə və qaydalarına müvafiq olaraq həyata keçirilir (*IWF-TR -2023*).

**İKC** – Azərbaycan Respublikasının ərazisində qeydiyyatdan

keçmiş İdman Klubları / Cəmiyyətləri / Təşkilatları